पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचाव के लिए 18 से 44 आयु वर्ग के साथ ही अब 45 वर्ष से अधिक उम्र के लोगों को भी अब टीकाकरण के लिए रजिस्ट्रेशन कराना जरूरी है। हालांकि दूसरा टीका लगवाने के लिए किसी तरह के पंजीकरण की जरूरत नहीं होगी। पंजीकरण की अनिवार्यता को इसलिए समझना जरूरी है, क्योंकि, हर रोज टीका लगवाने के लिए बड़ी संख्या में सेंटरों पर पहुंच रहे हैं।
इनमें कई बिना रजिस्ट्रेशन या बिना अपॉइंटमेंट के ही सेंटर पर जाकर टीका लगवाने चाहते हैं, लेकिन वहां पता लगता है कि वैक्सीन के लिए रजिस्ट्रेशन और ऑनलाइन अपॉइंटमेंट(स्लॉट) बुक करना जरूरी है। फिलहाल उनको ही वैक्सीन लग रही है, जो cowin.gov.in पर स्वयं व परिवार के सदस्यों का रजिस्ट्रेशन करा चुके हैं। ऐसे में सबसे पहले रजिस्ट्रेशन की पूरी प्रक्रिया समझनी जरूरी है। इस बारे में डीआईओ डॉ. अशोक कुमार ने पूरे विस्तार से जानकारी दी।
ऑनलाइन बुकिंग के बाद वैक्सीन जरूर लगवाएं
एक क्वायल में से 10 लाेगाें काे वैक्सीन लगाई जाती है। सेंटर पर वैक्सीन का समय भी निर्धारित है, एक क्वायल खुल गई और 5 लाेग ही पहुंचे ताे बाकी की 5 वैक्सीन खराब हा़े जाएगी। इसलिए ऑनलाइन अपॉइंटमेंट लेकर वैक्सीन लगवाने जरूर पहुंचे।
जानिए... वैक्सीन लगवाने जा रहे हैं तो क्या करें और वैक्सीन लगवाने के बाद क्या खाएं और क्या परहेज करें
वैक्सीन के लिए कहां रजिस्ट्रेशन कराएं ? वैक्सीनेशन के लिए cowin.gov.in या आरोग्य सेतू एप पर स्वयं व परिवार के सदस्यों का रजिस्ट्रेशन करा सकते हैं।
रजिस्ट्रेशन की प्रक्रिया क्या है? कोविन पोर्टल पर पहले स्टैप पर अपना मोबाइल नंबर दर्ज करना होगा। मोबाइल नंबर दर्ज करने के बाद ओटीपी नंबर मिलेगा। जिसके अगले चरण में पोर्टल कोई भी फोटो वाला पहचान पत्र यानी आधार कार्ड, ड्राइविंग लाइसेंस, पैन कार्ड, पासपोर्ट व पेंशन पासबुक में से एक ऑप्शन लेना होगा। फोटो पहचान पत्र का नंबर, नाम, लिंग व जन्मतिथि का साल चुनना होगा। ये सभी जानकारी देने पर रजिस्ट्रेशन हो जाएगा। यहां आप अपने अलावा परिवार के दूसरे सदस्यों का भी इसी प्रकार से रजिस्ट्रेशन करा सकते हैं। एक माेबाइल नंबर पर अधिकतम 4 लाेगाें का रजिस्ट्रेशन किया जा सकता है।
अप्वाइंटमेंट शेड्यूल कैसे मिलेगा? स्टैप 2 में अप्वाइंटमेंट बुक करने का ऑप्शन खुलेगा। इसमें आप को सबसे पहले अपना प्रदेश व इसके बाद जिला चुनना होगा। इसके बाद सर्च ऑप्शन पर क्लिक करने पर जिले के सभी वैक्सीनेशन सेंटर खुल जाएंगे। यहां आप अपने नजदीकी वैक्सीनेशन सेंटर को चुनते हुए 18 प्लस व 45 प्लस आयु वर्ग के लिए अपना ऑप्शन चुन सकते हैं। शेड्यूल फिक्स होने के बाद मोबाइल पर वैक्सीनेशन के समय व सेंटर की जानकारी का मैसेज आ जाएगा।
वैक्सीनेशन सेंटर पर क्या प्रक्रिया रहेगी? वैक्सीनेशन सेंटर पर जाने से आधा घंटा पहले व्यक्ति को खाना खाकर जाना चाहिए। तय समय के मुताबिक पहुंचकर वहां मौजूद डाटा एंट्री ऑपरेटर एवं स्वास्थ्य कर्मी को अपना शेड्यूल चेक कराना होगा। जिसके बाद वैक्सीन लगाई जाएगी। वैक्सीन के बाद आधे घंटे तक संबंधित व्यक्ति विभाग के स्टाफ की आब्जर्वेशन में रहेगा। ऐसे में कोई भी व्यक्ति अकेले ही वैक्सीन लगवाने आ सकता है।
वैक्सीन के बाद क्या खाएं और क्या परहेज करें? वैक्सीनेशन के बाद लिक्विड ज्यादा लें। हाई प्रोटीन डाइट लें और अल्कोहल से परहेज करें। वैक्सीनेशन के बाद भी काेविड एपराेप्रिएट व्यवहार रखें जिसमें मास्क, सेनिटाइजर व साेशल डिस्टेंसिंग का ध्यान रखें।
अगली डोज कब लगेगी, लेट हो जाएं तो क्या करें? कोविशील्ड की दूसरी डोज 45 दिन बाद लगवानी है। वहीं, को-वैक्सीन की दूसरी डोज 28 दिन बाद लगवानी है। अगर तय समय से लेट हो जाएं तो भी लगवाएं।
पहली डोज लगवाने के बाद पॉजिटिव हुए तो क्या करें? वैक्सीन की पहली डोज लगवाने के बाद संक्रमित हुए तो फिर ठीक होने के दो माह बाद वैक्सीनेशन कराएं। घर में भी कोई व्यक्ति संक्रमित है तो टेस्ट कराने के बाद ही दूसरी डोज लगवाएं।
अभी वयस्कों में किन्हें वैक्सीन नहीं लगाई जा रही? जवाब : अभी गर्भवती महिलाओं को वैक्सीन नहीं लगाई जा रही है। इनके अलावा जो माताएं बच्चे को दूध पिला रही हैं उन्हें भी वैक्सीन नहीं लगाई जा रही है।
जिन लोगों को कोई बीमारी है वे क्या करें? जो लोग किसी बीमारी से पीड़ित हैं और किसी प्रकार की या दवा की एलर्जी है वे पहले अपने डॉक्टर से परामर्श लें। इसके बाद ही वैक्सीन लगवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn